Andrey Shipilov

Andrey Mixaylovich Shipilov — sovet va rus yozuvchisi, jurnalist.

Tarjimai holi 
 Andrey Shipilov 1961-yil 2-mayda Moskvada tugʻilgan.
 1978-yilda MIREA (Moskva radiotexnika, elektronika va avtomatlashtirish instituti) radio boʻlimiga oʻqishga kirgan va uni 1984-yilda tamomlagan.

Institutda u komsomollik faoliyatini boshlagan, fakultetning talabalar ilmiy boʻlimiga rahbarlik qilgan.
Butunittifoq Leninchi Kommunistik Yoshlar Ittifoqi Moskva shahar qoʻmitasining shtatsiz instruktori sifatida faoliyat olib borgan.

Faoliyati 
 1987-1989-yillarda SSSR Yozuvchilar uyushmasining Moskva tashkiloti
qoshidagi Andrey Kuchayev seminarida tahsil olgan.
 1987-yildan „Moskoviskiy Komsomoles“ gazetasining Satira va hazil
boʻlimida (Lev Novojenov rahbarligida) uning maqolalari faol nashr etilgan va radioda satirik yozuvchi sifatida eshittirishlari berib borilgan.
 1989-yildan SSSR Adabiyot jamgʻarmasi kasaba uyushmasi qoʻmitasining
taftish komissiyasi raisi;
 Xuddi shu yili Andrey Kuchayev tomonidan yangi tashkil etilgan Rossiya Yozuvchilar uyushmasi boshqaruvi aʻzosi boʻlgan.
 1990-1996-yillarda Yozuvchilar uyushmasi nashriyotini boshqargan;
 1996-2000-yillarda „Computerra“ nashriyot uyi tomonidan nashr etilgan haftalik nashrda dastlab bosh muharrir oʻrinbosari;
 soʻngra „Computerra Online“ internet nashri bosh muharriri sifatida faoliyat olib borgan.
 Andrey Shipilov 2000-2005-yillarda oʻzi tomonidan taʼsis etilgan „Sifrovoe foto“ (raqamli foto) jurnaliga rahbarlik qilgan.
 2006-yilda jurnalist yana „Computerra“ nashriyot uyiga „Biznes-jurnal Online“ nashrining bosh muharriri sifatida qaytgan, ammo oradan olti oy oʻtgach uni ham tark etgan.

Ijtimoiy-maʼnaviy ishlardagi faolligi 

Andrey Shipilov 2000-yildan beri jurnalistik faoliyat bilan bir qatorda internetdagi startaplarda ham faol ishtirok etib kelmoqda. WebMoney toʻlov tizimining moliyaviy yordami bilan u Plati.ru, DigiSeller.dom Domenov xizmatlarini ishga tushirgan.
 2007-yilda Andrey Shipilov Runet (Rossiya Federatsiyasi Matbuot va
ommaviy kommunikatsiyalar federal agentligi tomonidan har yili beriladigan mukofot) mukofotining anti koʻrinishi sifatida Anti Runet mukofoti (Internet-loyihalariga beriladiganmukofot)ni taʼsis etgan.

 2010-yillarning boshlarida Andrey Shipilov asosan oʻqituvchilik faoliyati
bilan shugʻullangan va nashrlarda ham faol ishtirok etishda davom etgan.
U Magninhos, Finam, Infoboom haqidagi mualliflik ruknlarini olib borgan. „Kommersant Money“ nashri bilan yaqindan hamkorlik qilgan.

Hozirda Kipr orolining janubi-gʻarbiy qismida joylashgan Pafos shahrida yashaydi. Ukraina davlatida boʻlib oʻtgan voqealardan soʻng u Rossiya hukumatiga faol qarshilik koʻrsatgan. Kasparov.ru, Grani.ru va boshqa muxolif saytlar bilan hamkorlik qilgan. Facebookda oʻzining muxolifat sahifasini yaratgan va unga 25 000 dan ortiq kishi obuna boʻlgan.

2015-yilda Shipilov oʻzining shaxsiy veb-saytida „Ocherki o jizni realnoy mirovoy zakulisi, napisannie eyo funksionerom v ramkax slujebnogo zadaniya“ni, 2016-2017-yillarda esa „I Upalo Slovo“ romanini nashr etishni boshlagan.

Qiziqarli faktlar 

Andrey Shipilovning blogi 2009-yilda ROTOR (Internet loyihalarning rus tilidagi tanlovi) professional onlayn tanlovida eng yaxshi shaxsiy sayt deb topilgan. Ovoz berish natijalariga koʻra, Andrey Shipilov 2009- va 2010-yillarda  „Dvadsatku Runeta“ roʻyxatiga kiritilgan.

Manbalar

Havolalar  
 Андрей Шипилов в «Физиономиях Русского Интернета» от 10 марта 2010 на Wayback Machine
 Cайт Андрея Шипиловаот 3 марта 2022 на Wayback Machine
 Блог Андрея Шипилова на Facebook от 13 февраля 2018 на Wayback Machine
 Публикации Андрея Шипилова в «Компьютерре» от 22 февраля 2018 на Wayback Machine
 Телеэфиры Андрея Шипилова на «Сеопульт ТВ»  от 16 апреля 2015 на Wayback Machine